வங்காளதேசத்தில் மாற்றுத்திறனாளிகள்

வங்காளதேசத்தில் மாற்றுத்திறனாளிகள் (Disability in Bangladesh) சுமார் 16 மில்லியன் மக்கள் உள்ளனர். இது நாட்டின் மக்கள் தொகையில் 10% ஆகும். 2004 ஆம் ஆண்டில், 18 வயதுக்குட்பட்டவர்களில் சுமார் 6% பேருக்கும், அந்த வயதுக்கு மேற்பட்டவர்களில் சுமார் 14% பேருக்கும் மாற்றுத்திறன் பாதிப்பு இருந்தது. வங்கதேசத்தில் மாற்றுத்திறனாளிகளாக வாழும் மக்களுக்கு அரசாங்க ஆதரவைப் பெறுவதற்கு உரிமை உண்டு, ஆனால் திட்டங்கள் குறைந்த அளவிலேயே செயல்படுத்தப்பட்டுள்ளன மற்றும் நகர்ப்புறங்களுக்கு மட்டுமே வரையறுக்கப்பட்டுள்ளன. மேலும், மாற்றுத்திறன் என்ற அம்சம் பொதுவான வளர்ச்சித் திட்டங்களில் ஒருங்கிணைக்கப்படவில்லை. இதற்குப் பதிலளிக்கும் விதமாக, மேம்பாட்டிற்கான மாற்றுத்திறனாளி மையம் போன்ற தன்னார்வ தொண்டு நிறுவனங்கள் மாற்றுத்திறனாளிகளுக்கு உதவி வழங்க முன்வந்துள்ளன. 

பெரும்பாலான வங்காளதேச மக்களிடையே மாற்றுத்திறன் குறித்த கருத்துக்கள் பெரும்பாலும் எதிர்மறையாகவே உள்ளன.  குறிப்பாக கிராமப்புறங்களில், மாற்றுத்திறன் என்பது பெற்றோரின் தவறான செயல்களால் ஏற்பட்ட ஒரு சாபமாகப் பார்க்கப்படுகிறது.  மேலும் அது தொற்றக்கூடியது என்றும் நம்பப்படுகிறது. மாற்றுத்திறன் கொண்ட குழந்தைகளும் மாற்றுத்திறன் இல்லாத குழந்தைகளும் அரிதாகவே நண்பர்களாகிறார்கள்.  இது வயது வந்த வாழ்விலும் தொடரும் ஒரு பிரிவினையை உருவாக்குகிறது.

ஐக்கிய நாடுகள் சபையின் மாற்றுத்திறனாளிகளின் உரிமைகள் தொடர்பான மாநாட்டில் வங்கதேசம் ஓர் உறுப்பு நாடாக உள்ளது. 2007 ஆம் ஆண்டு மே மாதம் 9 ஆம் தேதியன்று இந்த ஒப்பந்தத்தில் கையெழுத்திட்டது. இதைத் தொடர்ந்து 2007 ஆம் ஆண்டு நவம்பர் மாதம் 30 ஆம் தேதியன்று இதை அங்கீகரித்தது. 2013 ஆம் ஆண்டு அக்டோபர் மாதம் 9 ஆம் தேதியன்று வங்கதேசம் 'மாற்றுத்திறனாளிகளின் உரிமைகள் மற்றும் பாதுகாப்புச் சட்டம் 2013' என்ற மசோதாவை நிறைவேற்றியது.  இது ஐக்கிய நாடுகள் சபையின் மாற்றுத்திறனாளிகளின் உரிமைகள் அமைப்பின் கீழ் கடமைகளைச் செயல்படுத்தியது. இந்தச் சட்டம் 2001 ஆம் ஆண்டின் மாற்றுத்திறனாளிகள் நலச் சட்டத்திற்குப் பதிலாக நடைமுறைக்கு வந்தது. 

மேற்கோள்கள்

பகுப்பு:வங்காளதேசத்தில் உடல்நலம்